Østmarka naturreservat

Østmarka naturreservat ble opprettet ved kongelig resolusjon 21. desember 1990, og utvidet 13. desember 2002.
Reservatet ligger i Rælingen, Lørenskog og Enebakk kommuner, sentralt i Østmarka. Oslo kommune overtok som eier av skogsområdet i 1965, og området ble allerede da administrativt fredet.

Formålet med fredningen er å bevare et skogområde som økosystem med alt naturlig plante- og dyreliv. Dette store naturreservatet utgjør et verdifullt typeområde for sin region.

Landskapet er kupert med mange markerte daler, og det finnes både små tjern og større vann i reservatet. Høyden varierer fra 200  til 368 meter over havet, med Tonekollen som den høyeste toppen. Vegetasjonstypene veksler med terrenget. I reservatet er det registrert over 20 nøkkelbiotoper, som er særlig viktige fordi de inneholder sjeldne naturtyper eller arter.

Det er rikt dyreliv i reservatet. Her finnes foruten elg og rådyr, også bever og gaupe, tidvis også ulv.

Referanser

Eksterne lenker 
 Fylkesmannen i Oslo og Akershus, informasjonsark Besøkt 5. oktober 2013

Naturreservater i Viken
Verneområder opprettet i 1990
Verneområder i Enebakk
Verneområder i Lørenskog
Verneområder i Rælingen